La ruta dels Borja ja té la seua docusèrie
22 març 2023

## La ruta dels Borja ja té la seua docusèrie22 març 2023Última actualització: 22 març 2023

![](../gestion/img/9d3c575505119e587c6943792987f8f686e75d17a0018f2b13f4af339ddab312.jpg)  
  

El regidor delegat de Turisme, **Vicent Mascarell** ha comparegut aquest matí en roda de premsa amb **Miguel Ángel García** per presentar una iniciativa en matèria turística destinada a posar en valor el nostre entorn amb l'excusa de la Ruta Borja que discorre entre Xàtiva i Gandia. Un recorregut de prop de 70 quilòmetres entre tots dos municipis que compta ja amb una docusèrie de quatre capítols (un per cada etapa) que recull el trajecte i que ha estat presentada i locutada pel mateix García. Els teleespectadors la podran veure a partir d'aquest divendres a TeleSafor.  
  
"L'any Borgià ens ha donat moltes oportunitats i hem aconseguit generar productes que han vingut per quedar-s'hi" ha explicat Mascarell qui ha destacat que "es tracta d'una nova eina per arribar a l'usuari online i intentar generar curiositat a partir de l'experiència visual".  
  
En últim lloc, Mascarell ha volgut agrair a tots els municipis i professionals que han col·laborat a l'hora de la realització d'aquest nou producte.  
  
Per la seua banda, **Miguel Ángel García** ha explicat que aquesta ruta i la docusèrie té com a objectiu "commemorar la imatge dels Borgia, però és molt més: és la nostra gastronomia, la flora, la fauna, l'orografia a més de posar en valor la nostra forma de vida. Són aspectes que s'afegeixen a la ruta on trobem persones que ens narren anècdotes i històries que ens serveixen per a conéixer la nostra història i perquè som com som i com vivim".  
  
García ha convidat a la ciutadania que "sintonitze TeleSafor i visquen aquest recorregut, les Comarques Centrals, la història, la natura i moltes històries més amb nosaltres".